รัฐบาลไทย-ข่าวทำเนียบรัฐบาล-ปลัด สธ. เดินหน้างานบำบัดผู้ติดยาเสพติด ตั้งศูนย์คัดกรองถึงระดับตำบล พร้อมบูรณาการหน่วยงาน ในท้องถิ่นร่วมบำบัด
วันจันทร์ที่ 17 ตุลาคม 2565
ปลัด สธ. เดินหน้างานบําบัดผู้ติดยาเสพติด ตั้งศูนย์คัดกรองถึงระดับตําบล พร้อมบูรณาการหน่วยงาน ในท้องถิ่นร่วมบําบัด
ปลัดกระทรวงสาธารณสุข ประชุมผู้บริหารวางแนวทางขับเคลื่อนการดําเนินงานบําบัดผู้ติดยาเสพติด ปีงบประมาณ 2566 ตั้งศูนย์คัดกรองผู้ติดยาเสพติดในทุกตําบล ให้รพ.ศูนย์/รพ.ทั่วไปทุกแห่งเปิดวอร์ดจิตเวชและยาเสพติด รพ.ชุมชนทุกแห่งตั้งกลุ่มงานจิตเวชและยาเสพติด
ปลัดกระทรวงสาธารณสุข ประชุมผู้บริหารวางแนวทางขับเคลื่อนการดําเนินงานบําบัดผู้ติดยาเสพติด ปีงบประมาณ2566ตั้งศูนย์คัดกรองผู้ติดยาเสพติดในทุกตําบล ให้รพ.ศูนย์/รพ.ทั่วไปทุกแห่งเปิดวอร์ดจิตเวชและยาเสพติด รพ.ชุมชนทุกแห่งตั้งกลุ่มงานจิตเวชและยาเสพติด หรือหน่วยงานบําบัดฟื้นฟูผู้ป่วยจิตเวชและยาเสพติด พร้อมบูรณาการหน่วยงานในพื้นที่จัดการบําบัดฟื้นฟูโดยชุมชนเป็นฐาน
วันนี้ (17ตุลาคม2565)ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ประชุมร่วมกับผู้บริหารทั้งส่วนกลางและส่วนภูมิภาค เพื่อขับเคลื่อนการดําเนินงานบําบัดผู้ติดยาเสพติด กระทรวงสาธารณสุข ประจําปีงบประมาณ2566และกล่าวภายหลังการประชุมว่า การดําเนินงานในปีงบประมาณ2566จะยึดตามกรอบ (ร่าง) นโยบายและแผนระดับชาติ ว่าด้วยการป้องกัน ปราบปราม และแก้ไขปัญหายาเสพติด (พ.ศ.2566-2570)และนโยบาย ข้อสั่งการของ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานคณะกรรมการบําบัดรักษาและฟื้นฟูผู้ติดยาเสพติด ซึ่งมีแนวทางการขับเคลื่อน5ด้าน คือ1.เพิ่มอัตราการเข้าถึงบริการบําบัดรักษาผู้ป่วยยาเสพติด2.สนับสนุนการบําบัด รักษา ฟื้นฟูที่มีคุณภาพมาตรฐาน3.สนับสนุนการบําบัดฟื้นฟูโดยชุมชนเป็นฐาน (CBTx) 4.ส่งเสริมด้านวิชาการและระบบเฝ้าระวัง และ5.การบริหารจัดการสู่ความเป็นเลิศ ด้วยการพัฒนาสมรรถนะบุคลากรในเครือข่ายบําบัดรักษาฟื้นฟู พัฒนาเทคโนโลยีสารสนเทศเพื่อสนับสนุนการบําบัดรักษาฟื้นฟู และบริหารจัดการทรัพยากรด้านการบําบัด รักษา ฟื้นฟูอย่างมีประสิทธิภาพ
นพ.โอภาสกล่าวต่อว่า ในการบําบัดฟื้นฟูผู้ติดยาเสพติด จะแยกเป็น3กลุ่ม คือ กลุ่มผู้ติด (สีแดง) จะให้การรักษาตามระบบผู้ป่วยใน ที่สถานพยาบาลสังกัดกรมสุขภาพจิต/กรมการแพทย์ หรือสถานฟื้นฟูฯ ระยะยาวกลุ่มผู้เสพ (สีเหลือง) ให้การรักษาแบบผู้ป่วยนอก (OPD)หรือผู้ป่วยในระยะสั้น ที่โรงพยาบาลศูนย์/โรงพยาบาลทั่วไป/โรงพยาบาลชุมชน ส่วนกลุ่มผู้ใช้ยาเสพติด (สีเขียว) ให้มีการบําบัดโดยใช้ชุมชนเป็นฐาน โดยให้เร่งรัดดําเนินการ7ประเด็น ได้แก่1)สํานักงานสาธารณสุขทุกจังหวัด สํารวจและขึ้นทะเบียนศูนย์คัดกรองทั้งสังกัดกระทรวงสาธารณสุข และองค์กรปกครองส่วนท้องถิ่น ให้ครอบคลุมทุกตําบล2)สํานักงานสาธารณสุขจังหวัดบูรณาการหน่วยงานในพื้นที่ให้การบําบัดฟื้นฟูโดยชุมชนเป็นฐาน (CBTx)ให้ครอบคลุมทุกตําบล3)สํานักงานสาธารณสุขเร่งตรวจสอบและขึ้นทะเบียนศูนย์ฟื้นฟูสภาพทางสังคมให้ครอบคลุมถึงระดับตําบล4)โรงพยาบาลศูนย์/โรงพยาบาลทั่วไปให้มีหอผู้ป่วยในจิตเวชและยาเสพติดให้ครบทุกแห่ง5)โรงพยาบาลชุมชน ให้จัดตั้งกลุ่มงานจิตเวชและยาเสพติด หรือมีหน่วยงานดูแลบําบัดฟื้นฟูผู้ป่วยจิตเวชและยาเสพติดให้ครบทุกแห่ง6)สํานักงานสาธารณสุขจังหวัด โรงพยาบาลศูนย์/โรงพยาบาลทั่วไป ให้สนับสนุนการดําเนินงานของสถานฟื้นฟูภาคีเครือข่ายในพื้นที่ในการฟื้นฟูผู้ป่วยยาเสพติดแบบระยะยาว7)ให้สํานักงานสาธารณสุขจังหวัด ลงทะเบียนบุคลากรผู้ใช้งานระบบข้อมูลการบําบัดรักษาและฟื้นฟูผู้ติดยาเสพติดของประเทศ (บสต.) ทั้งในและนอกกระทรวงสาธารณสุขรวมถึงกํากับการบันทึกข้อมูล คัดกรอง บําบัด ฟื้นฟูฯ ติดตามให้เป็นปัจจุบัน
***************************************** 17ตุลาคม2565